— 372 — 



qu'ils soient tout mieulx aperceuz desdits habitants 

 ou estrangiers, auxquels néanmoins ledit provost fera 

 signe de se retirer. 



(' Quant aux corps de ceulx qui seront trépassez es 

 fauxbourgs de Bressigné, Hanneloup, Saint-Michel-du- 

 Tertre et ce environ, ils seront portez par lesdils cor- 

 beaux dans le cimetière neuf, appelé le cimetière Saint- 

 Sauveur. 



« Ne pourront lesdits provost et corbeaux prendre 

 ne exiger d'aulcun habitant pour l'accomplissement de 

 leurs charges susdites aucuns deniers ne meubles, et 

 néanmoins leur est permis de prendre ce qui leur sera 

 volontairement donné avec leurs gaiges ordonnez par la 

 ville. 



« Ledict provost de la Santé sera responsable du 

 faict de ses corbeaux qu'il choisira et changera à son 

 gré. 



« Et enjoinct auxdits provost et corbeaux de enlever 

 des maisons et porter en toute diligence les corps morts 

 dans le cimetière sans les porter à l'église et les enter- 

 rer sans aulcunement délayer. 



« Ledit provost advertira les habitans par la ville de 

 nettoier chacun endroict soy, le^ bourriers et immon- 

 dices qu'il apercevera; et advertira la justice de ceulx 

 qui seront delaians et refusans, afin de les y faire con- 

 traindre par amandes, 



« Ledit provost sera tenu de cadener les portes bou- 

 tiques des maisons contagieuses et pestiférées et icelles 

 fermer de cadenalz, que lui seront pour cet effet baillez, 

 et ceulx qui seront dedans pourront se faire administrer 

 des vivres par les feneslres. 



